# ច្បាប់អំពីសិទ្ធិស្របច្បាប់ របស់អ្នកចូលរួមឲ្យគេដកពិសោធន៍ក្នុង​ការ​សិក្សាស្រាវជ្រាវ កាលីហ្វ័រញ៉ា

បុគ្គល​ណា​ដែល​ត្រូវ​បានគេ​ស្នើ​សុំឱ្យ​ផ្តល់ការយល់ព្រម​ ដើម្បីចូល​រួម​ជា​អ្នកទទួលការ​ដកពិសោធន៍ ​ក្នុង​ការ​សិក្សា​ស្រាវជ្រាវ ពាក់ព័ន្ធនឹងការព្យាបាលដក​​ពិសោធន៍វេជ្ជសាស្រ្ត ឬអ្នកដែលត្រូវបានស្នើសុំឱ្យផ្តល់សេចក្តីយល់ព្រម តាងនាមអ្នកផ្សេងទៀត មាន

សិទ្ធិ​ដើម្បី ៖

1. ទទួលបានការ​ជូនដំណឹងអំពី​លក្ខណៈ និងគោលបំណងនៃការ​សិក្សា​ស្រាវជ្រាវដកពិសោធន៍ ។
2. ទទួល​បានការ​ពន្យល់ អំពី​ទម្រង់ការ ដែល​ត្រូវ​អនុវត្តតាម ក្នុងការ​សិក្សា​ដក​ពិសោធន៍​វេជ្ជសាស្រ្ត ព្រមទាំង​ថ្នាំ និងបរិក្ខារណាមួយ​ដែល​ត្រូវ​ប្រើ​ក្នុង​ការ​សិក្សានោះ ។
3. ទទួលបានការរៀបរាប់​ប្រាប់​អំពី​ភាពមិន​សុខស្រួលក្នុងខ្លួន និងហានិភ័យណាមួយ ដែលគេគិតថាវាអាច​កើតឡើង​ពីការ​សិក្សា​ដកពិសោធន៍នេះ ។
4. ទទួលបានការពន្យល់ប្រាប់​អំពី​អត្ថប្រយោជន៍ណាមួយដែល​ខ្លួន​ក្នុង​នាម​ជាអ្នក​ចូលរួម​ដកពិសោធន៍ ដែលអាច​ទទួលបាន​ពីការ​ដកពិសោធន៍នេះ បើមានការ​ពាក់ព័ន្ធ ។​
5. ទទួលបានការលាតត្រដាង​បង្ហាញអំពី​ទម្រង់ការ ថ្នាំ ឬឧបករណ៍ សមរម្យ​ណាមួយ​ផ្សេងពី​អ្វីដែល​យកមក​​ប្រើ​ក្នុង​ការ​សិក្សានេះ ដែល​អាច​មាន​ប្រយោជន៍ ចំពោះ​អ្នក​ចូល​រួម​ឲ្យគេ​ដកពិសោធន៍ ព្រមទាំងអ្វីដែល​អាច​ជាហានិភ័យ និងប្រយោជន៍ ចំពោះអ្នក​ចូលរួម ។
6. ទទួលបានការជូនដំណឹងអំពីវិធីនៃការព្យាបាលតាមវេជ្ជសាស្រ្ដ, ប្រសិនបើមាន, ចំពោះអ្នកចូលរួម ក្រោយការ​ដកពិសោធន៍ ឬប្រសិនបើមានផលវិបាកណាមួយ ដែលកើតឡើង ។
7. ទទួលបានឱកាស​ក្នុង​ការ​សួរ​សំណួរ​ណាមួយស្តីអំពី​ការ​សិក្សា​ស្រាវជ្រាវ ឬអំពី​ទម្រង់​ការ​ណាមួយ​ដែល​ពាក់ព័ន្ធ ។
8. បានដឹងថា ការយល់ព្រម ចូលរួម​ព្យាបាលដកពិសោធន៍វេជ្ជសាស្រ្ត អាច​ដកហូត​មកវិញបានគ្រប់​ពេលវេលាទាំងអស់ ហើយអ្នក​ចូលរួម អាចមិនបន្តការ​ចូលរួមដក​ពិសោធន៍​វេជ្ជសាស្រ្ត​ ដោយមិនរងការ​រើសអើងអ្វីឡើយ ។
9. ទទួល​បាន​សំណៅ​មួយច្បាប់​នៃ​បែបបទផ្តល់​សេចក្តីយល់ព្រម​ ដែល​មានចុះហត្ថលេខា និងកាល​បរិច្ឆេទ បើខ្លួន​ចង់បាន ។
10. មានឱកាស​ដើម្បី​សម្រេចចិត្តផ្តល់ ឬមិនផ្តល់​សេចក្តី​យល់ព្រមចូលរួម​​ដកពិសោធន៍​វេជ្ជសាស្រ្ត ដោយមិនមាន​ការប្រើកម្លាំង, ការបន្លំ, ការ​បញ្ឆោត, ការគម្រាម, ការបង្ខំ ឬការ​ប្រើឥទ្ធិពល អ្វីទាំងអស់ចំពោះការ​សម្រេចចិត្ត​របស់អ្នក​ចូលរួម ដកពិសោធន៍។

|  |  |  |
| --- | --- | --- |
|  |  |  |
| ហត្ថលេខានៃមនុស្សពេញវ័យ ដែល​ចូលរួមទទួល​ការ​ដកពិសោធន៍ ដែលមានសមត្ថភាពផ្តល់ការ​យល់ព្រម, ឪពុក/ម្តាយរបស់កុមារដែលចូលរួមទទួលការដ​កពិសោធន៍, បុគ្គលដែលតុលាការ​តែងតាំងឲ្យធ្វើជាអ្នក​មានសិទ្ធិផ្តល់​ការយល់​ព្រម​ចំពោះ​ការថែទាំសុខភាពទូទៅ របស់កុមារ​ដែលចូលរួមទទួលការ​ដក​ពិសោធន៍ ឬ អ្នកតំណាង ស្រប​ច្បាប់​តែងតាំងដោយតុលាការ របស់មនុស្សពេញវ័យដែលចូលរួមទទួលការដកពិសោធន៍ |  | កាលបរិច្ឆេទ |